**COMUNICAT DE PRESĂ**

Astăzi, 17.01.2025, Liceul Teoretic IOAN SLAVICI a inaugurat obiectivul investițional implementat prin Proiectul "DOTAREA LICEULUI TEORETIC "IOAN SLAVICI" CU UN LABORATOR INTELIGENT - "SMART LAB" - ÎN VEDEREA CREȘTERII CALITĂȚII PROCESULUI EDUCAȚIONAL" | Cod proiect F-PNRR-SmartLabs-2023-0369, finanțat prin PLANUL NAȚIONAL DE REDRESARE ȘI REZILIENȚĂ cu o valoarea totală a contractului de finanțare de **351.209,46** **lei**, din fondurile nerambursabile ale Uniunii Europene.

"Mă bucur că acest obiectiv investițional a fost implementat și că va intra în circuitul de resurse didactice utilizabile din cadrul Liceului Teoretic IOAN SLAVICI începând cu Modulul 4 al anului școlar curent. Am convingerea că prin acest obiectiv am mai dobândit un instrument de diversificare a metodelor de predare prin utilizarea tehnologiilor IT și a conținuturilor digitalizate ale curriculumului național! Le doresc succes colegilor mei în utilizarea acestei noi resurse didactice și le mulțumesc mult colegilor care au constituit echipa de management a proiectului: Alice-Adriana BÎCA – Administrator de patrimoniu, Camelia BELIBOU – Administrator financiar, Valentin COJOCARU – Informatician!

Prof. Andrei-Igor MANOVICI | Director și Manager de proiect.

Evenimentul a făcut parte din activitățile dedicate Zilelor Liceului Teoretic IOAN SLAVICI care, în data de 18.01.2025, marchează împlinirea a 78 de ani de existență în rândul instituțiilor de învățământ de stat din județul Vrancea.

**Liceul Teoretic IOAN SLAVICI**